nahid-hub/BLUGE-bengali-wikipedia-section-title-prediction huggingface dataset:
ছোটবেলা থেকে লেখালেখি শুরু করলেও তার প্রথম বই "পূরবী বসুর গল্প" ১৯৮৯ সালে প্রকাশিত হয় সমবায় প্রকাশনী থেকে। তার গল্প ও প্রবন্ধে লিখেছেন সমাজের অবহেলিত ও নিপীড়িত মানুষের কথা এবং ধর্মীয় সংখ্যালঘু ও দরিদ্র জনগণের বিবরণ। ২০১৩ সালে তার প্রবন্ধ "প্রাচ্য পুরাণ ও প্রাচ্যে পুরাতন নারী" প্রকাশিত হয়। এই বইতে রয়েছে ১৩টি প্রবন্ধ। প্রবন্ধগুলোতে রয়েছে ১৮টি পুরাণ ও উপপুরাণসহ প্রাচ্যের রূপকথা ও উপকথার নারী চরিত্রের বর্ণনা ও তাদের ঘটনাবলী। বেঙ্গল পাবলিকেশন্স থেকে প্রকাশিত হয় তার রচিত "আমার এ দেহখানি"। বইটি লিখেছেন পুরুষ ও পুরুষতন্ত্র, মাতৃত্ব ও নারী পুরুষের সৃষ্টির রহস্য নিয়ে। তার প্রথম উপন্যাস "অবিনাশী যাত্রা" ২০১৪ সালে প্রকাশিত হয় অন্য প্রকাশ থেকে। এই উপন্যাসে তিনি একজন নারীর প্রবাসে একাকী বেঁচে থাকার সংগ্রাম তুলে ধরেছেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. পারিবারিক জীবন
titleC. গ্রন্থতালিকা
titleD. সাহিত্যজীবন
উত্তর: titleD
তার বিবাহের পরে, তিনি তাঁর প্রজন্মের পর্দা ছেড়ে চলে আসা প্রথম ভারতীয় মুসলিম মহিলাদের একজন। মুহাম্মদ আলী জিন্নাহ তাকে রাজনীতিতে জড়িত হতে অনুপ্রাণিত করেছিলেন। তিনি মুসলিম মহিলা ছাত্র ফেডারেশন এবং সর্বভারতীয় মুসলিম লীগের মহিলা উপ-কমিটিতে নেত্রী ছিলেন।

১৯৪৫ সালে ভারত সরকার তাকে প্রশান্ত মহাসাগরীয় সম্পর্ক সম্মেলনে অংশ নিতে বলেছিল। জিন্নাহ তাকে প্রস্তাবটি না মানতে রাজি করেছিলেন, কারণ তিনি চেয়েছিলেন তিনি মুসলিম লীগের প্রতিনিধি হয়ে তাঁর পক্ষে কথা বলতে পারেন।

তিনি ১৯৪৬ সালে ভারতের গণপরিষদে নির্বাচিত হয়েছিলেন, কিন্তু মুসলিম লীগের রাজনীতিকরা যেমন করেননি, তেমন তিনিও আসনটি কখনও গ্রহণ করেননি।

১৯৪৭ সালে পাকিস্তানের প্রথম গণপরিষদে তিনি দু'জন মহিলা প্রতিনিধির এক ছিলেন।

তিনি জাতিসংঘেরও প্রতিনিধি ছিলেন এবং মানবাধিকারের সর্বজনীন ঘোষণাপত্র (১৯৮৮) এবং গণহত্যা-বিরোধী কনভেনশন (১৯৫১) এ কাজ করেছিলেন।

তিনি ১৯৬৪ থেকে ১৯৬৭ সাল পর্যন্ত মরক্কোতে পাকিস্তানের রাষ্ট্রদূত ছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. পরিবার এবং শিক্ষা
titleC. প্রকাশনা
titleD. মরণ
উত্তর: titleA
প্রাচীন বাইজেন্থিন সাম্রাজ্য সম্রাট এবং সম্রাজ্ঞীদের কাছে বেগুনী ও রক্তবর্ণ দীর্ঘদিন তাদের ঐতিহ্য ধরে রেখেছিল। যেখানে মধ্যযূগ ও রেনেসাঁর সময় রাজা এবং রাণীরা বেগুনী বস্ত্র পরা কমিয়ে দিলেন,সেখানে ইউরোপের বিভিন্ন বিশ্ববিদ্যালয়ের প্রফেসররা বেগুনী বস্ত্র পরতেন।তাদের কাপড়্গুলো পাদ্রীদের কাপড়ের অনুরূপই বানানো হত,এবং মাঝেমাঝে তারা চৌকোণা বেগুনী টুপি,অথবা বেগুনী ট্রিমযুক্ত কালো কাপড় পরতেন। রেনেসা যুগের বিভিন্ন ধর্মীয় চিত্তকর্মেও বেগুনী গুরুত্বপূর্ণ বর্ণ ছিল।স্বর্গদূত এবং কুমারী মেরীর বিভিন্ন চিত্রকর্মে বেগুনী কাপড় পরানো হত।

১৫দশ শতাব্দীতে বিখ্যাত ফ্লোরেন্টিন চিত্রকার কেনিনো কেনিনি চিত্রকরদের বলেন : "যদি তুমি সুন্দর বেগুনী রঙ পেতে চাও,তবে ভাল আল্ট্রামেরিন নীল লাচ্চা নাও (প্রত্যেকটি উপাদানের সম সংখ্যক উপস্থিতি)"। দেয়ালচিত্রকরদের উদ্দেশ্যে তিনি বেগুনী নীলবর্ণ এবং লাল হেমাটাইট এর মিশ্রণ ব্যবহারের পরামর্শ দেন।

সঠিক অনুচ্ছেদ শিরোনাম কোনটি?
titleA. মধ্যযুগে এবং রেনেসাঁয়
titleB. রসায়নে - রঞ্জক ও রঙ
titleC. বিজ্ঞানে
titleD. বর্ণের জনপ্রিয়তা
উত্তর: titleA
প্রতিরক্ষা মন্ত্রণালয়ের অধীন সামরিক ভূমি ও সেনানিবাস অধিদপ্তর কর্তৃক ১৯৬৯ সালে কলেজটি প্রতিষ্ঠিত হয়। যশোর সেনানিবাসের অভ্যন্তরে ১৯৬৯-এর জুনে দাউদ পাবলিক স্কুল এর দুইটি ছোট কক্ষে কলেজটির কার্যক্রম শুরু হয়। প্রথমে মাত্র ৫ জন শিক্ষার্থী নিয়ে কলেজটি যাত্রা শুরু করে। তৎকালীন দাউদ পাবলিক স্কুলের শিক্ষক মোজাম্মেল হকের প্রচেষ্টা ও উর্দ্ধতন সামরিক কর্মকর্তাদের অনুপ্রেরণায় এটা করা সম্ভব হয়। তখনও কলেজটি দাউদ পাবলিক স্কুল ও কলেজ নামেই পরিচিত ছিল। ১৯৮৩ সালে দাউদ পাবলিক স্কুল থেকে কলেজের ক্যাম্পাসে স্থানান্তরিত করা হয় এবং যশোর ক্যান্টনমেন্ট কলেজ নাম করণ করা হয়। প্রথমত কলেজটিতে শুধুমাত্র মানবিক শাখা চালু ছিল। পরে ১৯৭৭ সালে বিজ্ঞান শাখা এবং ১৯৮৫ সালে বাণিজ্য শাখা চালু করা হয়। নব্বই দশকের মাঝামাঝির দিকে এখানে ডিগ্রী পর্যন্ত শিক্ষা গ্রহণের সুযোগ করে দেয়া হয়।

২০০২ সালে কলেজটি শ্রেষ্ঠ শিক্ষা প্রতিষ্ঠান হিসেবে জাতীয় শিক্ষা সপ্তাহে প্রত্যয়িত হয়। কলেজে মোট ৭৮ জন শিক্ষক এবং উচ্চমাধ্যমিক শাখায় ১৬০৩ জন ও অনার্স শাখায় প্রায় ২৫০০ শিক্ষার্থী আছে।

সঠিক অনুচ্ছেদ শিরোনাম কোনটি?
titleA. পরিচালনা পর্ষদ
titleB. ইতিহাস
titleC. সহশিক্ষা কার্যক্রম
titleD. শিক্ষা ব্যবস্থা
উত্তর: titleB
গুপ্ত সাম্রাজ্য বঙ্গ পর্যন্ত বিস্তৃত হলে উত্তরভারতীয় আর্য সংস্কৃতি প্রাচীন বাংলা সংস্কৃতির সাথে মিশে যায়। সেসময় গ্রামীণ সংস্কৃতির আদলে সংস্কৃত নাটকের চর্চা শুরু হয়। স্থানীয় মানুষদের নানামুখী কর্মকান্ড বেশ কিছু শহরাঞ্চলের গোড়াপত্তন ঘটায় যা প্রাচীন বাংলাদেশের শিল্প ও সাংস্কৃতিক কেন্দ্র হিসেবে গড়ে ওঠে। চন্দ্রগোমী রচিত চার অঙ্ক বিশিষ্ট "লোকানন্দ" নাটকটি সেসময়ের জনপ্রিয় নাটক হিসেবে বিবেচিত হয়।

৮ম শতাব্দীতে আর্য সংস্কৃতির সঙ্গে প্রাচীন বাংলাদেশের অনেক অঞ্চলের ঘনিষ্ঠ রাজনৈতিক সমন্বয় ঘটে। এই সময়কালে, ভাস্করবর্মন, হর্ষবর্ধন, ললিতাদিত্যের আনুকূল্যে এই অঞ্চলসমূহে নাট্যচর্চা আরও বিস্তৃত হয়। কাশ্মীরি কবি "কল্যাণের" মতে, সে সময় পুন্ড্রবর্ধনে "কমলা" নামে এক বিখ্যাত নর্তকী ছিলেন। পরবর্তীতে পাল শাসনামলে বিক্রমপুর বিহার নাট্যচর্চার কেন্দ্রবিন্দুতে পরিণত হয়। সেন শাসনামলে এ ধারা অব্যাহত থাকলেও মুসলমা্ন শাসনামলে তা স্তিমিত হয়ে পড়ে।

সংস্কৃত মঞ্চনাটক ১৩ শতাব্দীতে মুসলিম শাসনের আগমনের ফলে অন্তরায়ের সম্মুখীন হয়। এই সময়ে মূলত কিছু হিন্দু সামন্ত প্রভুদের দ্বারা সমর্থিত কয়েকটি মঞ্চনাটক কার্যক্রমের ইতিহাস পাওয়া যায়। ভুলুয়ার লক্ষ্মণমাণিক্য এই সময়ের সংস্কৃত মঞ্চনাটকের একজন মহান পৃষ্ঠপোষক ছিলেন।

সঠিক অনুচ্ছেদ শিরোনাম কোনটি?
titleA. সংস্কৃত মঞ্চনাটক
titleB. গুরুত্ব
titleC. গীতি-নৃত্যমূলক নাট্যরূপ
titleD. ইউরোপীয় ভাবধারার মঞ্চনাটক
উত্তর: titleA
মুম্বই মেট্রোতে একটি উন্নত সংকেত ব্যবস্থা উপস্থিত থাকবে, যার মধ্যে একটি স্বয়ংক্রিয় ট্রেন সুরক্ষা ব্যবস্থা (এটিপিএস) এবং ১১ কিলোমিটার (৬.৮ মাইল) দীর্ঘ লাইন ১ এ ট্রেন চলাচল নিয়ন্ত্রণ করতে স্বয়ংক্রিয় সংকেত ব্যবস্থা ব্যবহৃত হয়। রুটে চার মিনিটের অন্তঃর পরিষেবা পরিচালিত হয়।

প্রকল্পের জন্য প্রয়োজনীয় সংকেত ব্যবস্থা সরবরাহ করবে সিমেনস, আর থ্যালস গ্রুপ মেট্রোর যোগাযোগ ব্যবস্থা সরবরাহ করবে। নেটওয়ার্কের সংকেত এবং ট্রেন নিয়ন্ত্রণ ব্যবস্থা এলজেডবি ৭০০এম প্রযুক্তির উপর ভিত্তি করে তৈরি করা হবে।

সঠিক অনুচ্ছেদ শিরোনাম কোনটি?
titleA. যাত্রী
titleB. সংকেত এবং যোগাযোগ
titleC. রোলিং স্টক
titleD. ইতিহাস
উত্তর: titleB
নাইটরা লাল ক্রস সংযুক্ত একটি সাদা পোশাক এবং তার উপর একটি সাদা আলখাল্লা পরিধান করত। সার্জেন্টরা পরিধান করত সামনে বা পিছনে লাল ক্রস সংযুক্ত কালো রঙের টিউনিক এবং কালো বা বাদামী রঙের আলখাল্লা। ১১২৯ খ্রিষ্টাব্দে কাউন্সিল অফ ট্রয়েসে নাইটদের জন্যে এ ধরনের সাদা আলখাল্লাকে মনোনীত করা হয়েছিল, পোশাকের সাথে লাল ক্রসটি সম্ভবত পরবর্তিতে তথা ১১৪৭ খ্রিষ্টাব্দে দ্বিতীয় ক্রুসেড শুরু হওয়ার সময় সংযোজন করা হয়। সে বছর ফ্রান্সের প্যারিসের নিকটে টেম্পলারদের সদর দফতরে পোপ ইউজিন ৩ এবং ফ্রান্সের রাজা লুই ৭ এবং অন্য অনেক গুরুত্বপূর্ণ নাইট ফরাসি টেম্পলারদের এক সভায় অংশ নেন। এই সভাতেই লাল ক্রস সংযোজনের ব্যাপারে সিদ্ধান্ত হয়েছিল বলে ধারণা করা হয়। তাদের নিয়ম অনুযায়ী টেম্পলার নাইটদেরকে সর্বদা এই আলখাল্লা পরে থাকতে হত। এমনকি এই আলখাল্লা না পরে খাওয়া বা পানাহারও নিষিদ্ধ ছিল। টেম্পলাররা তাদের পোশাকে যে লাল ক্রস পরিধান করত তা ছিল শাহাদাতের প্রতীক।

সঠিক অনুচ্ছেদ শিরোনাম কোনটি?
titleA. অবদান
titleB. সাংগঠনিক রূপ
titleC. কিংবদন্তী এবং স্মৃতিচিহ্নসমূহ
titleD. পরিধেয় বস্ত্র
উত্তর: titleD
২০শ শতাব্দীর প্রথমার্ধ্ব থেকে মার্কিন তৈল উত্তোলনকারী প্রতিষ্ঠানগুলো ভীষণভাবে ভেনেজুয়েলার সাথে সম্পর্ক গড়ে তুলেছে। মূলতঃ তারা কেবলমাত্র খরিদ করার শর্তাবলীতে আগ্রহ প্রকাশ করে। ১৯৪৩ সালে নতুন সরকার ক্ষমতায় এসে মুনাফা ৫০/৫০ নীতি ব্যবস্থার প্রবর্তন ঘটায়। ১৯৬০ সালে নতুন গণতান্ত্রিক সরকার ক্ষমতায় আসে। হাইড্রোকার্বন মন্ত্রী জুয়ান পাবলো পেরেজ আলফন্সো ওপেক সংগঠন প্রতিষ্ঠায় নেতৃত্ব দেন। এরফলে তৈল উৎপাদনকারী দেশগুলো তৈলের মূল্য নির্ধারণে একমত হয়।

১৯৭৩ সালে ভোটের মাধ্যমে ভেনেজুয়েলা তৈলশিল্পকে জাতীয়করণ করে যা ১ জানুয়ারি, ১৯৭৬ তারিখ থেকে কার্যকর হয়। পেত্রোলিওস দে ভেনেজুয়েলা (পিডিভিএসএ) এ শিল্পের দায়িত্ব ভার গ্রহণ করে ও অনেকগুলো হোল্ডিং কোম্পানি এর ছত্রচ্ছায়ায় গড়ে উঠে। পরবর্তী বছরগুলোয় ভেনেজুয়েলা ব্যাপকভাবে অপরিশোধিত কারখানা গড়ে তোলে ও মার্কিন যুক্তরাষ্ট্র এবং ইউরোপেবাজারজাতকরণ ব্যবস্থাপনা পদ্ধতিতে অগ্রসর হয়। ১৯৯০-এর দশকে পিডিভিএসএ সরকারের কাছ থেকে আরও সুবিধা পেয়ে স্বাধীনভাবে চালাতে থাকে ও উন্মুক্ত বাণিজ্যের মাধ্যমে বিদেশী বিনিয়োগের জন্য আমন্ত্রণ জানায়। তবে, ২০০১ সালে হুগো চাভেজ সরকার আইন প্রবর্তন করে বিদেশী বিনিয়োগের ক্ষেত্রে শর্তাদি আরোপ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. তৈলনীতি প্রণয়ন
titleC. তৈল কূটনীতি
titleD. ধর্মঘট
উত্তর: titleB
পৃথিবীর সূচনালগ্ন থেকে মানুষ বর্বর, যাযাবর জাতি কিংবা হিংস্র জন্তু-জানোয়ারের আক্রমণ থেকে বাচতে মানুষ দলবদ্ধ/গোত্রবেধে থাকতো, যা কালের বিবর্তনে আজ বিলুপ্ত প্রায়। সময়টা ৯ম শতাব্দী (৯০০ খ্রিষ্টাব্দ) আজ থেকে প্রায় ১১০০ বছর পূর্বের কথা। সে সময়টাতে যখন মানুষ গোত্রবদ্ধ হয়ে বাস করতো আদি তুরস্কের কোনিয়া প্রদেশের বিস্তির্ণ তৃনভূমিতে ছিলো গোত্রবদ্ধ অর্গুজ-তুর্কি গোষ্টির বাস সেকালে গোত্রকে নেতৃত্ব দেওয়ার জন্য এবং ঐক্যবদ্ধ রাখার জন্য বায়োজ্যাষ্ট এবং যোগ্যতা সম্পন্ন কাউকে নির্বাচিত করা হতো, সে অনুযায়ী এই গোত্রেও গোত্রপতি নির্বাচন করা হলো এই গোত্র প্রধানের নাম ছিলো সেলজুক, আর তখন আদি তুরস্কের ভাষায় যুক্ত হয় "বেগ" শব্দটির যার অর্থ গোত্রপতি বা গোত্রপ্রধান, তখন সবাই সেই গোত্রপ্রধান সেলজুককে 'বেগ' বলে সম্মুদন করতে থাকে আর সেই সেলজুক নামের সাথে বেগ' শব্দটি যুক্ত হয়ে হয় সেলজুক বেগ। পরবর্তীতে উনার পুত্র মিকাইল ও গোত্রপতি হলে তাকেও বেগ' উপাধি দেয়া হয়। উপরে উল্লেখিত সেলজুক বেগ, অর্ধপৃথিবীর শাসনকর্তা মহান তুগরিল বেগ এর দাদা, মিকাইল বেগ উনার পিতা। তুগরিল বেগ ও বেগ উপাধি গ্রহণ করেন, উনাদের পরবর্তী উত্তরসূরিদের মধ্যেও এই বেগ পদবি ব্যবহৃত হতে থাকে। তুগরিল বেগ নিজ ক্ষমতা বলে গোষ্টি প্রধান থেকে, অঞ্চলিয় শাসক, তারপর অর্ধপৃথিবীর শাসক/সুলতান হওয়ার পর, উনার মহান সাম্রাজ্য শাসনের মধ্যভাগে এসে উনার দাদার নাম উনুসারে সেই সাম্রাজ্যের নাম দেন সেলজুক সাম্রাজ্য। পরবর্তীতে সেলজুক সাম্রাজ্যের সেনাবাহিনীতেও এটি ব্যবহৃত হয়, এবং সেলজুকের সব শাসকরা তাদের বংশ পরম্পরায় এটি ব্যবহার করতে তাকে।পরবর্তীতে পারস্যে,ভারতবর্ষ সহ বিভিন্ন এলাকায় বংশ পরম্পরায় বেগ বংশ ব্যাপক বিস্তৃতি লাভ করে।
আরো পরবর্তীতে তুরস্কের আরেক শাসক সাম্রাজ্য উসমানীয় সাম্রাজ্যের প্রতিষ্টাতা ওসমান গাজীকেও সেলজুক সাম্রাজ্যের গুরুত্ত্বপূর্ন খানাতের দায়িত্বে থাকার কারণে সেলযুক সাম্রাজ্য কতৃক বেগ উপাধি দেওয়া হয়েছিলো।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. বেগ উপাধি সূচনার ইতিহাস
titleC. ব্যাক্তিত্ব
titleD. ব্যাকরণ
উত্তর: titleB
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।

সঠিক অনুচ্ছেদ শিরোনাম কোনটি?
titleA. সালানপুর ব্লক
titleB. ব্লক
titleC. রানিগঞ্জ ব্লক
titleD. বিধানসভা কেন্দ্র
উত্তর: titleA
সেন্ট কিল্ডায় জন্মগ্রহণকারী জ্যাক আইভারসন জিলং কলেজে অধ্যয়ন করেন। এ কলেজে থাকাকালেই ফাস্ট বোলার হিসেবে খেলতেন। আন্তঃপ্রাতিষ্ঠানিক খেলায় ইনসুইঙ্গারে লিন্ডসে হ্যাসেটকে আউট করার ঘটনাটি স্মরণীয় হয়ে আছে তার। পরবর্তীকালে হ্যাসেট ভিক্টোরিয়া ও অস্ট্রেলিয়া দলে অধিনায়কত্ব করে তাকেসহ দলকে পরিচালনা করেছিলেন।

স্নাতক ডিগ্রি সমাপনের পরবর্তী বারো বছর ক্রিকেটে অংশ নেননি তিনি ও পরবর্তী পনেরো বছর প্রথম-শ্রেণীর খেলায় অংশগ্রহণ ছিল না তার। ১৯৩৩ সালে মলিতে জ্যাকারুর ভূমিকায় অবতীর্ণ হয়েছিলেন ও টলারুকের এসিংটন লুইসের সম্পত্তির সহকারী ব্যবস্থাপক হিসেবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্তর্জাতিক ক্রিকেট
titleC. বিশ্বযুদ্ধে অংশগ্রহণ
titleD. ব্যক্তিগত জীবন
উত্তর: titleA
কুইন্সল্যান্ডের ক্রিকেটে তিনি সর্বমোট ৪২৫ উইকেট পান যা পরবর্তীতে তার গড়া এ রেকর্ড মাইকেল কাসপ্রোভিচ ভেঙ্গে ফেলেন। ১৯৯৪-৯৫ মৌসুমে শেফিল্ড শিল্ডের ফাইনালে তার শেষ খেলায় অংশগ্রহণ করেন। কুইন্সল্যান্ড ঐ খেলায় জয়ী হয়ে প্রথমবারের মতো শেফিল্ড শিল্ড জয় করে। এরফলে চার-চারবার চূড়ান্ত খেলায় অংশ নিয়ে পরাজিত হবার পর কুইন্সল্যান্ডকে পরাজয়ের বৃত্ত থেকে বের করতে সক্ষম হন।

১৯৯৫ মৌসুমে সারে দলের পক্ষে ইংরেজ কাউন্টি ক্রিকেটে অংশ নেন। ওয়েস্ট ইন্ডিজ সফরে ফাস্ট বোলারদের আঘাতজনিত সমস্যায় জর্জরিত অস্ট্রেলীয় দলকে সংক্ষিপ্তকালের জন্য ডাক পেয়েছিলেন।

সঠিক অনুচ্ছেদ শিরোনাম কোনটি?
titleA. অবসর
titleB. রাজনৈতিক জীবন
titleC. খেলোয়াড়ী জীবন
titleD. ঘরোয়া ক্রিকেট
উত্তর: titleD
১৬৯৭ খ্রিষ্টাব্দে সাংস-র্গ্যাস-র্গ্যা-ম্ত্শো পঞ্চম দলাই লামার মৃত্যুসংবাদ প্রকাশ করে ত্শাংস-দ্ব্যাংস-র্গ্যা-ম্ত্শো নামক তার পরবর্তী চিহ্নিত পুনর্জন্মের দীক্ষাদানের জন্য ব্লো-ব্জাং-য়ে-শেসকে অনুরোধ করলে তিনি সেই অনুরোধ রক্ষা করেন। ১৭০২ খ্রিষ্টাব্দে ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শো তার সঙ্গে দেখা করতে ব্ক্রা-শিস-ল্হুন-পো বৌদ্ধবিহারে এলে তিনি তাকে ভিক্ষুর শপথ গ্রহণের অনুরোধ জানান। কিন্তু ষষ্ঠ দলাই লামা ভিক্ষুর শপথ গ্রহণে রাজি ছিলেন না এবং দুই মাস এই বৌদ্ধবিহারে থাকলেও এই শপথ গ্রহণ না করে ফিরে যান।

সঠিক অনুচ্ছেদ শিরোনাম কোনটি?
titleA. ল্হাজাং খানের সঙ্গে সম্পর্ক
titleB. ষষ্ঠ দলাই লামার সঙ্গে সম্পর্ক
titleC. জন্ম ও শিক্ষা
titleD. সপ্তম দলাই লামার সঙ্গে সম্পর্ক
উত্তর: titleB
সিলেট একটি প্রবাসীবহুল জনপদ। যুক্তরাজ্য, যুক্তরাষ্ট্র, মধ্যপ্রাচ্য সহ বিশ্বের বিভিন্ন দেশে সিলেট বিভাগের মানুষের বসবাস রয়েছে। প্রবাসীদের পাঠানো বৈদেশিক মুদ্রা এই বিভাগের প্রধান উত্স। এছাড়া পাহাড়ে ও প্রান্তরে বেড়ে ওঠা কৃষি ব্যবস্থাপনা যেমন; চা, ধান, মাছ, কমলা, লেবু, আনারস, বাশঁ, আম, ইত্যাদি এই অঞ্চলের মানুষের অনন্য অবলম্বন এছাড়া সিলেট পর্যটন এলাকা হিসেবে প্রসিদ্ধ। পর্যটন খাত থেকেও প্রচুর মুদ্রা অর্জন করে সিলেট।

সরকারী ভাবে সিলেটে দুইটি বিসিক শিল্প নগরী গড়ে উঠেছে।

১। খাদিম নগর শিল্প নগরী

২। গোটাটিকর শিল্প নগরী।

শিক্ষার ক্ষেত্রে সিলেট বাংলাদেশের একটি অগ্রসর অঞ্চল।



সঠিক অনুচ্ছেদ শিরোনাম কোনটি?
titleA. অর্থনীতি
titleB. ইতিহাস
titleC. ভাষা
titleD. সিলেট নামের উৎপত্তি
উত্তর: titleA
লাসার দক্ষিণপূর্বে অবস্থিত ইয়ার্লুং উপত্যকার বিভিন্ন গোষ্ঠীপতিদের মধ্যে একজন গ্নাম-রি-স্রোং-ব্ত্সন আনুমানিক ৬০০ খ্রিষ্টাব্দে ঐ উপত্যকা এবং তার পার্শ্ববর্তী অঞ্চলের সমস্ত গোষ্ঠীদের একের পর এক যুদ্ধে পরাজিত করেন। এইভাবে তাঁর রাজ্য লাসা সহ মধ্য তিব্বত পর্যন্ত ছড়িয়ে পড়ে। বহু যুদ্ধে জয়ী তাঁর রণ অভিজ্ঞ সৈন্যবাহিনীর সমর্থনে তিনি এক শক্তিশালী কেন্দ্রীয় শাসনব্যবস্থা গঠন করতে সক্ষম হন, যার ফলে তিব্বত মালভূমির বিভিন্ন গোষ্ঠী একত্রিত হয়। গ্নাম-রি-স্রোং-ব্ত্সনকে ৬১৮ অথবা ৬২৯ খ্রিষ্টাব্দে বিদ্রোহীদের দ্বারা বিষক্রিয়ার মাধ্যমে হত্যা করা হলে তাঁর পুত্র স্রোং-ব্ত্সন-স্গাম-পো এই বিদ্রোহ দমন করে পরবর্তী সম্রাট হন। 

৬২৭ খ্রিষ্টাব্দে স্রোং-ব্ত্সন-স্গাম-পোর মন্ত্রী ম্যাং-মাং-পো-র্জে ঝাংঝুং রাজ্যের সাহায্যে উত্তর পূর্ব তিব্বতে বসবাসকারী সুমপা জাতিকে পরাজিত করেন। জিউ ট্যাংশু গ্রন্থে বলা হয়েছে যে ৬৩৪ খ্রিষ্টাব্দে ইয়াংটং বা ঝাংঝুং ও অন্যান্য চিয়াং জাতি তিব্বতের অধীনস্থ হয়। এরপর সম্রাট ঝাংঝুং রাজ্য ও নিজের রাজ্যকে মিলিত করে তুয়ুহুন রাজ্যকে পরাজিত করেন। 

৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তাঁর বিবাহের প্রার্থনা স্বীকার করেন। কিন্তু তিব্বত থেকে প্রাপ্ত রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তাঁর ভ্রাতুষ্পুত্রী ওয়েংচেন গোংঝুকে তাঁর হাতে দিতে বাধ্য হন। 

সঠিক অনুচ্ছেদ শিরোনাম কোনটি?
titleA. অষ্টম শতাব্দীর প্রথমার্ধ
titleB. সপ্তম শতাব্দীর প্রথমার্ধ ও সাম্রাজ্য স্থাপনা
titleC. অষ্টম শতাব্দীর দ্বিতীয়ার্ধ
titleD. সপ্তম শতাব্দীর দ্বিতীয়ার্ধ
উত্তর: titleB
সাইফুল আলম ১৯৭৯ সালে তিনি সাপ্তাহিক কিশোর বাংলা দিয়ে সাংবাদিকতা শুরু করেন। ১৯৮৩ সালে তিনি দৈনিক জনতায় জ্যেষ্ঠ প্রতিবেদক হিসেবে যোগ দেন। ১৯৮৬ থেকে ১৯৯৯ সাল পর্যন্ত তিনি দৈনিক ইনকিলাবের জ্যেষ্ঠ প্রতিবেদক হিসেবে দায়িত্ব পালন করেন। ২০০০ সালে গোলাম সারওয়ারের নেতৃত্বে শুরু হওয়া নতুন দৈনিক যুগান্তর পত্রিকায় জ্যেষ্ঠ প্রতিবেদক হিসেবে যোগ দেন। পরবর্তীতে তিনি এ পত্রিকাটির উপসম্পাদক, নির্বাহী সম্পাদক ও ২০১৩ সালের ১৯ নভেম্বর থেকে ২০২০ সালে ২১ ফব্রুয়ারি পর্যন্ত ভারপ্রাপ্ত সম্পাদক হিসেবে দায়িত্ব পালন করেন। ২০২০ সালের ২২ ফেব্রুয়ারি তিনি যুগান্তরের সম্পাদক পদে অধিষ্ঠিত হন।

সাইফুল আলম ১৯৯৭ থেকে ১৯৯৯ সাল পর্যন্ত বাংলাদেশ প্রেস ইন্সটিটিউটের (পিআইবি) পরিচালনা কমিটির সদস্য এবং ২০১৬ থেকে ২০১৮ সাল পর্যন্ত বাংলাদেশ সংবাদ সংস্থার পরিচালনা বোর্ডের পরিচালক হিসেবে দায়িত্ব পালন করেন। এছাড়ও তিনি বাংলাদেশ সম্পাদক পরিষদের একজন সদস্য। তিনি ১৯৯৫ থেকে ১৯৯৮ পর্যন্ত দুই মেয়াদে জাতীয় প্রেস ক্লাবের যুগ্ম সম্পাদক, ২০১৭-২০১৮ মেয়াদের কমিটির জ্যেষ্ঠ সহ-সভাপতি হিসেবে দায়িত্ব পালনের পর ১৮ ডিসেম্বর ২০১৮ তারিখে প্রতিষ্ঠানটির সভাপতি হিসেবে নির্বাচিত হন। তিনি ঢাকা রিপোটার্স ইউনিটির একজন প্রতিষ্ঠাতা সদস্য।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রচনা ও প্রকাশনা
titleC. কর্মজীবন
titleD. প্রারম্ভিক জীবন
উত্তর: titleC
বাশার আল-আসাদের নেতৃত্বাধীন বাথ পার্টি বর্তমানে সাংবিধানিক ভাবে সিরিয়ার সরকারি দল। ২০০০ সালে রাষ্ট্রপতিত্ব গ্রহণের আগ পর্যন্ত বাশার সিরিয়ার রাজনীতিতে তেমন ভাবে জড়িত হননি। রাজনৈতিক কার্যক্রম বলতে তিনি এর আগে সিরিয়ার কম্পিউটার সমিতির প্রধান ছিলেন। উল্লেখ্য এই কম্পিউটার সমিতির অবদানেই ২০০১ সালে সিরিয়ায় ইন্টারনেটের বিস্তার ঘটে।

সঠিক অনুচ্ছেদ শিরোনাম কোনটি?
titleA. আরব বিশ্ব
titleB. রাষ্ট্রপতিত্ব
titleC. রাশিয়ান ফেডারেশান
titleD. বৈদেশিক নীতি
উত্তর: titleB
প্রাচীন চীনে, যুদ্ধের বিভিন্ন কৌশলে ঘুড়ির মত ফানুশ ব্যবহার করা হত, যেমন সামরিক যোগাযোগ (গোপন বার্তা প্রেরণ), সংকেত, নজরদারি বা গুপ্তচরবৃত্তি, শহর অবরোধের সময় রাতে আকাশকে আলোকিত করা ইত্যাদি। তবে পরবর্তীতে, শিশুদের মধ্যে জনপ্রিয় হয়ে ওঠায় বিভিন্ন উৎসবে ফানুশের ব্যবহার শুরু হয়। এই ফানুশগুলি চীনা মধ্য-শরৎ উৎসব এবং লন্ঠন উৎসবে ব্যবহার করা হত। 

সঠিক অনুচ্ছেদ শিরোনাম কোনটি?
titleA. চীন
titleB. নির্মাণশৈলী
titleC. বিপদসমূহ
titleD. পর্তুগাল এবং ব্রাজিল
উত্তর: titleA
টেস্ট খেলোয়াড়ী জীবন শেষে বার্বাডোসে ক্রিকেট খেলা চালিয়ে যেতে থাকেন সেম্যুর নার্স। ক্লাব পর্যায়সহ প্রথম-শ্রেণীর ওয়েস্ট ইন্ডিয়ান ক্রিকেট প্রতিযোগিতায় অংশ নিতে থাকেন। ১৯৭১-৭২ মৌসুমে সফররত নিউজিল্যান্ডীয় একাদশের বিপক্ষে সর্বশেষ প্রথম-শ্রেণীর খেলায় অংশ নেন। খেলায় তিনি ৭৬ ও শূন্য রান তুলেন।

খেলোয়াড়ী জীবনের শেষ দিনগুলোয় বার্বাডোসের স্থানীয় পর্যায়ে ক্রিকেট খেলতে তাকে দেখা যেতো। গ্যারি সোবার্স বেশ পূর্বেই তার অবসর গ্রহণকে সময়ের অপব্যয়রূপে আখ্যায়িত করেছিলেন। আরেকজন ধারাভাষ্যকার নার্সের অবসর গ্রহণকে সেরা খেলোয়াড়ী জীবনের সূত্রপাতকে অস্বীকার করার সাথে ওয়েস্ট ইন্ডিজকে অস্বীকার করার শামিলরূপে গণ্য করেন। অথচ, ১৯৭০-এর দশকে রান সংগ্রহের জন্যে তার খুবই প্রয়োজন ছিল। ১৯৯০-এর দশকে বার্বাডোস দলের ব্যবস্থাপক ও প্রশিক্ষকের দায়িত্বে ছিলেন। এছাড়াও, বার্বাডোস ক্রিকেট অ্যাসোসিয়েশন বোর্ডের শ্রদ্ধেয় সদস্যরূপে বিবেচিত হতেন। পাশাপাশি, বার্বাডোস জাতীয় ক্রীড়া সংস্থার প্রধান কোচের মর্যাদা পেয়েছেন।
সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অস্ট্রেলিয়া গমন, ১৯৬০-৬১
titleC. খেলার ধরন
titleD. অবসর
উত্তর: titleD
ঘাস, গুল্ম আর গাছের পাতা চিত্রা হরিণের প্রধান খাদ্য। গাছের বাকল ও মূলও এরা খায়। বানর ও হনুমান অনেকসময় গাছের ডালপালা ও ফল নিচে ফেলে আর এরা তা খায়। এরা পেছনের দুপায়ে ভর দিয়ে দাঁড়ায় আর গাছের নিম্নবর্তী ডালগুলো থেকে কচি পাতা ছিঁড়ে খায়। পুরুষ হরিণের ক্ষেত্রে এ অভ্যাসটা বেশি দেখা যায়। অনেকসময় এরা এদের পড়ে যাওয়া শিংও খায়। সুন্দরবনের চিত্রা হরিণ মূলত কেওড়া, বাইন, গেওয়া, ওড়া, গরান, এবং কাঁকড়া গাছের ছোট চারা ও কচি পাতা এমনকি ছাল (বাকল) খেয়ে থাকে।

চিত্রা হরিণ খুব ভাল পোষ মানে। পোষা হরিণ বিভিন্ন ধরনের সব্জী খেয়ে থাকে। বাঁধাকপি, বরবটি, শিম ইত্যাদি সব্জী খুব মজা করে খায়।

সঠিক অনুচ্ছেদ শিরোনাম কোনটি?
titleA. খাদ্যাভ্যাস
titleB. শারীরিক গঠন
titleC. আবাসস্থল
titleD. প্রজনন
উত্তর: titleA
১৯০৬ সালে ঢাকায় অনুষ্ঠিত নিখিল ভারত মুসলিম লীগের প্রতিষ্ঠা বৈঠকে মুহাম্মদ আলি অংশগ্রহণ করেন। ১৯১৮ সালে তিনি এই দলের প্রেসিডেন্টের দায়িত্বপালন করেন। ১৯২৮ সাল পর্যন্ত তিনি লীগে সক্রিয় ভূমিকা রাখেন।

১৯১৯ সালে ইংল্যান্ডে মুসলিম প্রতিনিধিদলে তিনি প্রতিনিধিত্ব করেন। এ দলের উদ্দেশ্য ছিল তুরস্কের সুলতান ও মুসলিমদের খলিফাকে যাতে মোস্তফা কামাল আতাতুর্ক‌ ক্ষমতাচ্যুত না করেন সে বিষয়ে প্রভাবিত করার জন্য ব্রিটিশ সরকারকে রাজি করানো। ব্রিটিশরা তাদের আবেদন প্রত্যাখ্যান করে। ফলে খিলাফত কমিটি গঠিত হয়। এ কমিটি ভারতের মুসলিমদের সরকারের প্রতিবাদ ও বয়কটে নেতৃত্ব দেয়।

এসময় মাওলানা মুহাম্মদ আলি ১৯২১ সালে মুসলিম জাতীয়তাবাদিদের নিয়ে একটি বোর্ড গঠন করেন এতে ছিলেন মাওলানা শওকত আলি, মাওলানা আবুল কালাম আজাদ, হাকিম আজমল খান, মুখতার আহমেদ আনসারি। এছাড়া মহাত্মা গান্ধীও এতে ছিলেন। গান্ধী মুসলিমদের সাথে ঐক্যের নিদর্শন হিসেবে ভারতীয় জাতীয় কংগ্রেস ও হাজার হাজার হিন্দুর সমর্থন অর্জন করেন। একইসাথে মুহাম্মদ আলি গান্ধীর অসহযোগ আন্দোলনে সমর্থন দেন এবং ভারতজুড়ে কয়েকশত প্রতিবাদে উৎসাহ দেন। ব্রিটিশ সরকার তাকে গ্রেপ্তার করে। খিলাফত সম্মেলনের সময় রাজদ্রোহী বক্তৃতার দায়ে তিনি দুইবছরের জন্য কারারুদ্ধ হন।

১৯২৩ সালে মাওলানা মুহাম্মদ আলি ভারতীয় জাতীয় কংগ্রেসের প্রেসিডেন্ট নির্বাচিত হন।

সঠিক অনুচ্ছেদ শিরোনাম কোনটি?
titleA. খিলাফত ও রাজনৈতিক আন্দোলন
titleB. প্রথম জীবন
titleC. নামকরণ
titleD. উদ্ধৃতি
উত্তর: titleA
অনগ্রসর অঞ্চল অনুদান তহবিল ২০০৯-১০ অনুসারে, পূর্বতন অন্ধ্রপ্রদেশ রাজ্যে ১৩টি অনগ্রসর জেলা ছিল। তার মধ্যে বর্তমান তেলেঙ্গানার হায়দ্রাবাদ জেলা ছাড়া বাকি নয়টি জেলাই অন্তর্ভুক্ত ছিল।

তেলেঙ্গানার অধিবাসীদের ৮৬ % হিন্দু, ১২.৪% মুসলমান, ১.২ % খ্রিস্টান ও ০.৪% অন্যান্য ধর্মাবলম্বী।

তেলেঙ্গানার অধিবাসীদের ৭৬ % তেলুগু ভাষায় কথা বলেন। ১২ % উর্দুতে এবং ১২ % অন্যান্য ভাষায় কথা বলেন। ১৯৪৮ সালের আগে উর্দু ছিল হায়দ্রাবাদ রাজ্যের সরকারি ভাষা। শিক্ষা প্রতিষ্ঠানগুলিতে সেই সময় তেলুগু ভাষায় শিক্ষার সুবন্দোবস্ত না থাকায়, তেলেঙ্গানা অঞ্চলের সম্ভ্রান্ত শিক্ষিত মহলের ভাষা হিসেবে উর্দুই প্রচলিত ছিল। ১৯৪৮ সালের পর হায়দ্রাবাদ ভারতে যোগ দিলে, তেলুগু সরকারি ভাষার মর্যাদা পায়। তারপর বিদ্যালয় ও কলেজগুলিতে তেলুগু মাধ্যমে শিক্ষা প্রচলিত হলে, অমুসলমানদের মধ্যে উর্দু শিক্ষার প্রবণতা কমে যায়।

২০১১ সালের জনগণনা অনুসারে, তেলেঙ্গানার সাক্ষরতার হার ৬৭.২২ %। পুরুষ ও মহিলা সাক্ষরতার হার যথাক্রমে ৭৫.৬% ও ৫৮.৭৭%। সাক্ষরতার হার সর্বাধিক হায়দ্রাবাদ জেলায় (৮০.৯৬%) এবং সর্বনিম্ন মেহবুবনগর জেলায় (৫৬.০৬%)।

সঠিক অনুচ্ছেদ শিরোনাম কোনটি?
titleA. বিভাগ
titleB. জনপরিসংখ্যান
titleC. বিমানবন্দর
titleD. স্বাধীনতা-পরবর্তী যুগ
উত্তর: titleB
৬ জুলাই, ১৮৯৩ তারিখে ত্রিনিদাদের পোর্ট অব স্পেনে উইল্টন সেন্ট হিলের জন্ম। সি. এল. আর. জেমসের তথ্য মোতাবেক জানা যায় যে, তার পরিবার নিম্ন-মধ্যবিত্ত শ্রেণীর ছিল। তার দুই ভাই সিল সেন্ট হিল ও এডউইন সেন্ট হিল ত্রিনিদাদের পক্ষে প্রথম-শ্রেণীর ক্রিকেট খেলায় অংশ নিয়েছিলেন। তন্মধ্যে, এডউইন ওয়েস্ট ইন্ডিজের পক্ষে টেস্ট খেলেছেন।

এক সময় সম্প্রদায়ের মাধ্যমে ক্রিকেট খেলা বিভাজিত ছিল। দ্বীপটিতে ক্রিকেট ক্লাবগুলোয় খেলোয়াড়দের চামড়ার রঙ গুরুত্বপূর্ণ ছিল। সেন্ট হিল কৃষ্ণাঙ্গ নিম্ন-মধ্যবিত্ত খেলোয়াড় বিশেষতঃ শিক্ষক কিংবা কেরাণীদের নিয়ে গঠিত শ্যানন দলের পক্ষে খেলেন। আরেকটি ক্লাব ম্যাপলে মধ্যবিত্ত শ্রেণীর সাথে জড়িত উজ্জ্বল রঙের চামড়াধারীদের নিয়ে গঠিত হয়েছিল। কেউ কেউ সেন্ট হিলকে তার ন্যায় ভালো খেলোয়াড়দেরকে ঐ দলে স্বাগতঃ জানানোর বিষয়ে জানালে, তিনি মন্তব্য করেন যে, তা ঠিক, তবে তারা আমার ভাইদের কালো চামড়ার কারণে দলে নিবে না। ১৯১২ সালের মধ্যে, সেন্ট হিল বিপণী বিতানে চাকুরী পান ও জীবনের বাদ-বাকী সময় এ অবস্থানেই কাটান। এ পর্যায়ে ব্যাটসম্যান হিসেবে ভালো সাড়া পান এবং খেলোয়াড় ও দর্শকদের কাছে জনপ্রিয়তা লাভ করেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. ইংল্যান্ড গমন
titleC. খেলার ধরন
titleD. বিয়ন্ড এ বাউন্ডারি
উত্তর: titleA
উত্তরপ্রদেশ রাজ্যের আয়তন । আয়তনের দিক থেকে এটি ভারতের চতুর্থ বৃহত্তম রাজ্য। এই রাজ্যটি ভারতের উত্তরাংশে নেপাল রাষ্ট্রের সীমানা বরাবর অবস্থিত। রাজ্যের উত্তর সীমায় হিমালয় পর্বতমালা অবস্থিত। কিন্তু রাজ্যের অধিকাংশ অঞ্চলই সমভূমিতে অবস্থিত। রাজ্যের উত্তরাংশে বৃহত্তর গাঙ্গেয় সমভূমি অঞ্চল অবস্থিত। গঙ্গা-যমুনা দোয়াব, ঘাঘরা সমভূমি, গাঙ্গেয় সমভূমি ও তরাই এই সমভূমির অন্তর্গত। রাজ্যের দক্ষিণে বিন্ধ্য পর্বতমালা ও মালভূমি অঞ্চল অবস্থিত। পার্বত্য অঞ্চল, সমভূমি, উপত্যকা ও মালভূমি অঞ্চলের ভৌগোলিক প্রকৃতি ভিন্ন ভিন্ন ধরনের হয়। ভাভর অঞ্চল থেকে তরাই অঞ্চলে বড়ো বড়ো ঘাস জন্মায়। এই অঞ্চল গভীর বনাঞ্চল ও জলাভূমিতে আকীর্ণ। ভাভর অঞ্চলের শ্লথগতির নদীগুলি এই অঞ্চলে যথেষ্ট গভীর। ভাভরের পাশেই সংকীর্ণ আকারে তরাই ভূখণ্ড অবস্থিত। সমগ্র পলিগঠিত সমভূমি অঞ্চলটি তিন ভাগে বিভক্ত। প্রথমটি হল পূর্ব উত্তরপ্রদেশ। ১৪টি জেলা নিয়ে গঠিত এই অঞ্চলে খরা ও বন্যা ঘনঘন দেখা দেয়। তাই এটিকে অভাবগ্রস্থ এলাকা বলে চিহ্নিত করা হয়ে থাকে। এই জেলাগুলিতে জনঘনত্ব সর্বাধিক। তাই মাথাপিছু জমির পরিমাণ এখানে বেশ কম। অন্যদুটি অঞ্চল মধ্য ও পশ্চিম উত্তরপ্রদেশ তুলনামূলকভাবে উন্নত সেচব্যবস্থা সমৃদ্ধ অঞ্চল। এই অঞ্চলে জল জমার সমস্যা খুব বেশি। অন্যদিকে এই অঞ্চলটি তুলনামূলকভাবে শুষ্ক। উত্তরপ্রদেশে ৩২টি বড়ো ও ছোটো নদী আছে। এগুলির মধ্যে গঙ্গা, যমুনা, সরস্বতী, সরযূ, বেতোয়া ও ঘর্ঘরা প্রধান এবং হিন্দু ধর্মাবলম্বীদের কাছে পবিত্র নদী বলে স্বীকৃত।

উত্তরপ্রদেশে ভূমিকর্ষণ প্রথা যথেষ্ট প্রচলিত। উপত্যকা অঞ্চলগুলিতে উর্বর ও সমৃদ্ধ মাটি পাওয়া যায়। ধাপযুক্ত পাহাড়ি ঢালগুলিতে ভূমিকর্ষণ করা হয়, কিন্তু সেচের সুবিধে পাওয়া যায় না। হিমালয়ের দক্ষিণ পাদদেশে শিবালিক পর্বতমালায় ‘ভাধর’ নামে বড়ো বড়ো পাথরের স্তর দেখা যায়। রাজ্যের দৈর্ঘ্য বরাবর পার্বত্য ও সমতল এলাকার মধ্যবর্তী অঞ্চলটি তরাই ও ভাভর নামে পরিচিত। এখানে গভীর বনাঞ্চল দেখা যায়। এই বনাঞ্চল ভেদ করে অনেক ছোটো ছোটো নদী প্রবাহিত। বর্ষাকালে এই নদীগুলি খরস্রোতা হয়ে ওঠে।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ভূগোল
titleC. পর্যটন
titleD. খেলাধূলা
উত্তর: titleB